￼અમદાવાદ | યુ.એન-હેબીટેટ તથા જાપાનના ફુકવા સિટીના સહયોગથી 12મી એશિયા પેસિફિક સમિટ જુલાઇ-ઓગસ્ટ 2018માં ફુકવા સિટી ખાતે યોજાશે. આ સમિટમાં અમદાવાદ સહિત પાંચ શહેરોની પસંદગી કરવામાં આવી છે જે અમદાવાદ શહેરમાટે એક ગૌરવના બાબત ગણી શકાય. મેયર ગૌતમ શાહે જણાવ્યુ હતું કે અમદાવાદની ઉપરાંત ફુકવા, સુરબિયા,શેન્ઝેન અને મેલબોર્ન જેવા શહેરો પણ આ સમિટમાં ભાગ લેશે. વેશ્વિક સ્તરે શહેરીકરણની સમસ્યાના ઉકેલ તથા નાગરિકોને વધુ સારી સુવિધા પુરી પાડવાના હેતુથી આ સમિટનું આયોજન કરવામાં આવ્યું છે. શહેરીકરણની સમસ્યાને ધ્યાનમાં લઇને ‘2030 એજેન્ડા ફોર સસ્ટેનેબલ ડેવલોપમેન્ટ’ પ્લાન જાહેર કરાયો છે.